सरफराज ने कहा, 'हमारी तैयारी अच्छी चल रही है और हम यूएई में टूर्नामेंट की शुरुआत से पहले मिल रहे 4-5 दिनों का पूरा इस्तेमाल करेंगे। यूएई की धीमी पिचों के मद्देनजर इस टूर्नामेंट में स्पिनरों की अहम भूमिका होगी। भारत के खिलाफ खेले जाने वाला हर मैच अहम है। हम पहले मैच से ही लय हासिल करना चाहेंगे और पूरी तैयारी के साथ भारत के खिलाफ दूसरे मैच में उतरेंगे।' उन्होंने कहा, भारत के खिलाफ खेला जाने वाला हर मैच अहम है। ऐसे बड़े टूर्नामेंट में लय बहुत जरुरी होती है। हमारी टीम का मनोबल इस समय बढ़ा हुआ है और टीम से बेहतर प्रदर्शन की उम्मीद है।